**ՀԻՄՆԱՎՈՐՈՒՄ**

«Հայաստանի Հանրապետության Ազգային ժողովի արտահերթ նիստ գումարելու վերաբերյալ Հայաստանի Հանրապետության կառավարության նախաձեռնության մասին» Կառավարության որոշման նախագծի ընդունման

2021 թվականի հոկտեմբեր-նոյեմբեր ամիսներին լրանում են համայքների գերակշռող մեծամասնության տեղական ինքնակառավարման մարմինների լիազորությունների ժամկետները: Սակայն, հաշվի առնելով այն հանգամանքը, որ ներկայումս շարունակվում են վարչատարածքային բարեփոխումները և այդ համայնքներն ընդգրկված են համայնքների միավորման ծրագրերում՝ այդ համայնքներում ՏԻՄ-երի ընտրություններ չեն անցկացվելու: Որևէ կերպ արդարացված չի լինի նույն համայնքում մեկ ընտրություն անցկացնել հոկտեմբերի 17-ին կամ նոյեմբերի 14-ին (դրանք ԿԸՀ կողմից ՏԻՄ-երի 2021թ. ընտրությունների համար սահմանված մոտակա օրերն են), իսկ հաջորդը (արդեն իսկ միավորված կազմով)՝ դեկտեմբերի 5-ին (ԿԸՀ 26.08.2021թ. №205-Ա որոշմամբ ՏԻՄ-երի 2021թ. ընտրությունների համար սահմանված 4-րդ օր):

Այն պարագայում, եթե Կառավարության քննարկմանը ներկայացվող «Հայաստանի Հանրապետության վարչատարածքային բաժանման մասին» օրենքում փոփոխություններ և լրացումներ կատարելու մասին» և «Տեղական ինքնակառավարման մասին» օրենքում լրացումներ և փոփոխություն կատարելու մասին» օրենքների նախագծերը Ազգային ժողովում քննարկվեն սովորական ընթացակարգով՝ միավորվող համայնքների ՏԻՄ-երի ընտրությունները կտեղափոխվեն 2022 թվականի հունվար-փետրվար ամիսներ:

Անհետաձգելի ռեժիմով նախագծերի շրջանառությունը թույլ կտա նվազագույնին հասցնել համայնքներում տեղական ինքնակառավարման մարմինների բացակայության ժամկետը և վերջիններիս գործառույթների իրականացումը հնարավոր կդառնա արդեն 2021 թվականին:

Ազգային ժողովի արտահերթ նիստ գումարելու անհրաժեշտությունը պայմանավորված է այն հանգամանքով, որ սեպտեմբեր ամսվա ընթացքում Ազգային ժողովի հերթական նստաշրջանի ժամանակացույցով նախատեսված է ընդամենը մեկ քառօրյա՝ սեպտեմբերի 13-ից 16-ը, իսկ այդ ժամկետում նախագծերի քննարկումն իրատեսական չէ, քանի որ մինչ Ազգային ժողովի կողմից նախագծերի քննարկումը նախատեսվում է իրականացնել համայնքների միավորման հարցով խորհրդարանական լսումներ: